Kylling af Peter Krogholm

**Tema** venner, kriminalitet, dilemma

**Fag** dansk

**https://via.mitcfu.dk/135673919**

**Målgruppe** 5.-6. kl.

**Type** Bog



# Faglig relevans/kompetenceområder

Kompetenceområdet for dansk er fortolkning

Eleven kan forholde sig til velkendte temaer i eget og andres liv gennem undersøgelse af litteratur og andre æstetiske tekster.

Kylling er en bog i serien små\_mellemrum fra Gyldendal. Små\_mellerum er kortromaner med et lavt lix og velegnet til elever på mellemtrinnet, og elever der er læseudfordrede.

# Ideer til undervisningen

Før du læser

Se på forsiden. Hvad tror I den handler om?

Læs bagsiden op for eleverne. Tal med dem om hvad det vil sige at være en kylling? Har de eksempler på hvad de synes, det er at være en kylling

Mens du læser
Hold undervejs øje med de forskellige hændelser, hvor ordet kylling bliver brugt.

Hvem er de forskellige personer i historien? Prøv at tegne hvordan de er i forhold/relation til hinanden

Efter du har læst

Lav en personkarakteristik af Adam og Villy (indre og ydre karakteristik)

|  |  |
| --- | --- |
| Ydre karakteristik  | Indre karakteristik  |
| Fortæller de synlige ting om personenAlderUdseendeFamilieforholdHvor bor personenPåklædning | Her beskrives det man ikke kan se med øjet.F.eks. Hvordan er personenTankerVæremådeHoldninger |

Klassen kan eventuelt lave det i fællesskab på tavlen.

Diskuter om det er ok at være en kylling i visse situationer. Hvorfor/hvorfor ikke?
Find eksempler

Prøv at forklare alle de tanker og følelser der går gennem Adams hoved.

Sæt handlingen ind i en berettermodel



Idéer til lidt mere kreative opgaver:

Skriv et haiku digt (5-7-5)
Brug 5 emojis til at beskrive handlingen
Lav en ”flip flap” I en flip flap skriver eleverne spørgsmål til teksten, som de skal stille hinanden, når de går rundt blandt hinanden.

Lav en figur i WordArt eller Word cloud hvori der sættes udsagn fra teksten

# Supplerende materialer

Som supplement kan man læse bogen:

Banan af Mette Vedsø, der også omhandler et stort dilemma

Bogen er noget så sjældent som en bog om en mobber. En bog om hverdag og følelser. Billie og hendes venner mobber en pige fra klassen. Fortællingen er tro mod mobbeofferet, mobberen bliver ikke undskyldt, men kommer til en forsoning med sig selv og offeret. En bog om hvor svært, men vigtigt det er at sige fra.

<https://via.mitcfu.dk/CFUEBOG1132275>

Findes også som papirbog på de fleste CFU’er

Man kan eventuelt lave et dilemmaspil i klassen eller bruge det spil der ligger på EMU <https://emu.dk/grundskole/demokrati-og-faellesskaber/kontroversielle-emner/dilemmaspil>